Mari-Leena Talvitie

Mari-Leena Hannele Talvitie (o.s. Kairivaara, s. 11. kesäkuuta 1980 Vaasa) on suomalainen kokoomuksen poliitikko, diplomi-insinööri, kansanedustaja ja ministeri. Talvitie valittiin Oulun kaupunginvaltuustoon vuoden 2004 kunnallisvaaleissa ja kansanedustajaksi vuoden 2015 eduskuntavaaleissa. Hän on toiminut Orpon hallituksen tiede- ja kulttuuriministerinä 24. tammikuuta 2025 lähtien. Talvitie on toiminut lisäksi muun muassa Oulun kaupunginhallituksen, Oulun kaupunginvaltuuston ja Oulun seudun ympäristölautakunnan puheenjohtajana. Hän on toiminut myös Tekniikan akateemiset TEKin puheenjohtajana vuosina 2020–2024. == Tausta == Talvitie on kotoisin Ilmajoelta. Hän kirjoitti ylioppilaaksi Ilmajoen lukiosta vuonna 1999Mari- Leena Talvitien verkkosivut: http://www.mari-leena.net/marileena/koulutus/ . Hän opiskeli Oulun yliopiston teknillisessä tiedekunnassa prosessi- ja ympäristötekniikan osastolla ympäristötekniikan koulutusohjelmassa teollisuuden ympäristötekniikan suuntautumisvaihtoehdossa ja valmistui diplomi-insinööriksi vuonna 2010. == Politiikka == Talvitie on toiminut useissa Kokoomuksen järjestötehtävissä. Kesän 2014 puoluekokouksessa hänet valittiin puoluevaltuuston puheenjohtajaksi http://www.verkkouutiset.fi/politiikka/valtuuston_pj-22159 ja vuonna 2018 Kokoomuksen varapuheenjohtajaksi, jossa tehtävässä hän jatkoi kesän 2020 puoluekokoukseen asti. Vuodet 2020 ja 2021 hän toimi Kokoomuksen eduskuntaryhmän 3. varapuheenjohtajana. Hän on toiminut myös Kokoomusta lähellä olevan Kansalliskustannus Oy:n hallituksen jäsenenä. Kansalliskustannus Oy, 18.11.2015 === Kunnallispolitiikka === Mari-Leena Talvitie jäi varasijalle Ilmajoella kunnallisvaaleissa vuonna 2000. Ilmajoella hän toimi ympäristö- ja rakennuslautakunnan jäsenenä 2001–2004. Muutettuaan Ouluun opiskelemaan hänet valittiin Oulun kaupunginvaltuustoon Kokoomuksen listalta 283 äänellä vuonna 2004Vaalien tulospalvelu. Kunnallisvaalit 2004. http://tulospalvelu.vaalit.fi/K2004/s/valitut/ouluval.htm. Ensimmäisellä kaudellaan (2005–2008) hän oli Oulun seudun ympäristölautakunnan puheenjohtaja, Oulun seutuvaltuuston jäsen ja maakuntavaltuutettu. Kunnallisvaaleissa 2008 Talvitie uusi paikkansa 518 äänellähttp://tulospalvelu.vaalit.fi/K2008/s/valitut/ouluval.htm. Vuosina 2009–2010 hän toimi Oulun kaupunginvaltuuston 1. varapuheenjohtajana. Vuosina 2010–2012 hän oli monikuntaliitosta valmistelevan yhdistymishallituksen ja seutuvaltuuston jäsen. Vaalikauden loppupuolella (16.5.2011–31.12.2012) Talvitie toimi Oulun kaupunginhallituksen puheenjohtajana. Kunnallisvaaleissa 2012 Talvitie valittiin Oulun kaupunginvaltuuston jäseneksi kokoomuslistan eniten ääniä saaneena ehdokkaana,http://tulospalvelu.vaalit.fi/K2012/s/valitut/ouluval.htm ja hän toimi kaupunginvaltuuston puheenjohtajana vaalikauden alusta kesäkuuhun 2015 saakka. Vuoden 2017 kuntavaaleissa hän sai 912 ääntä, mutta kansanedustajuutensa vuoksi ei ottanut merkittäviä luottamustehtäviä hoitaakseen. Vuoden 2021 kuntavaaleissa Talvitie sai 1232 ääntä ja tuli valituksi jatkokaudelle Oulun kaupunginvaltuustoon. === Alue- ja maakuntahallinto === Mari-Leena Talvitie toimii Pohjois-Pohjanmaan maakuntavaltuuston puheenjohtajana kuluvalla valtuustokaudella. Hän oli myös ehdolla Pohjois-Pohjanmaan hyvinvointialueen vaaleissa ja tuli valituksi 1168 äänellä. === Eduskunta === Talvitie on toiminut vuosina 2007–2011 kansanedustaja Petri Pihlajaniemen eduskunta-avustajana. Kesäkuusta 2011 lähtien hän on toiminut kansanedustaja Esko Kurvisen maakunta-avustajana. Hän oli ehdolla vuoden 2011 eduskuntavaaleissa Kokoomuksen ehdokkaana Oulun vaalipiiristä ja sai 2644 ääntä. Vuoden 2015 eduskuntavaaleissa Talvitie sai 4556 ääntä ja tuli valituksi. Vuoden 2019 vaaleissa hän sai 5 909 ääntä ja tuli valituksi jatkokaudelle.Ehdokkaat === Euroopan parlamentti === Talvitie oli ehdokkaana vuoden 2014 Euroopan parlamenttivaaleissa Kansallisen Kokoomuksen/EPP -listalla. Hän sai vaaleissa 5776 ääntä eikä tullut valituksi. == Lähteet == == Aiheesta muualla == * Luokka:Nykyiset kansanedustajat Luokka:Suomen kulttuuriministerit Luokka:Suomen nykyiset ministerit Luokka:Kansallisen Kokoomuksen poliitikot Luokka:Oulun vaalipiiri Luokka:Oulun kaupunginvaltuutetut Luokka:Suomalaiset insinöörit Luokka:Vuonna 1980 syntyneet Luokka:Elävät henkilöt Luokka:Pohjois-Pohjanmaan aluevaltuutetut